**ΑΠΟ ΤΗ ΡΩΜΗ ΣΤΗ ΝΕΑ ΡΩΜΗ (σελ. 7)**

* Μέτρα που πήρε ο αυτοκράτορας **Κωνσταντίνος Α΄** για να ανορθώσει το κράτος που βρισκόταν σε άσχημη κατάσταση:
* Ίδρυσε στην Ανατολή την ένα νέο κέντρο, την Κωνσταντινούπολη.
* Επέτρεψε στους χριστιανούς να λατρεύουν το Χριστό.
* Διέκρινε την πολιτική από τη στρατιωτική εξουσία.
* Έκοψε και κυκλοφόρησε ένα χρυσό νόμισμα.
* Λόγοι για τους οποίου ο αυτοκράτορας Κωνσταντίνος Α΄ μετέφερε την πρωτεύουσα του Ρωμαϊκού κράτους από τη Ρώμη στην Κωνσταντινούπολη:
* Η Κωνσταντινούπολη βρισκόταν σε πολύ καλή γεωγραφική θέση, ανάμεσα στην Ασία, την Ευρώπη, τον Εύξεινο Πόντο και τη Μεσόγειο.
* Η περιοχή είχε πολύ πληθυσμό και καλή οικονομία.
* Στην Ανατολή ζούσαν πολλοί χριστιανοί, οι οποίοι υποστήριζαν τον Κωνσταντίνο.
* Από την περιοχή αυτή μπορούσε να αποκρούσει καλύτερα τους Γότθους και τους Πέρσες.
* Στην Ανατολή υπήρχαν πολλές θρησκευτικές συγκρούσεις και ο Κωνσταντίνος ήθελε να πάει εκεί για να τις επιλύσει.

Η νέα πόλη χτίστηκε στη θέση του αρχαίου Βυζαντίου σύμφωνα με το σχέδιο της Ρώμης και ήταν πολύ όμορφη.Ο Κωνσταντίνος έφτιαξε:

|  |  |  |  |  |  |  |  |
| --- | --- | --- | --- | --- | --- | --- | --- |
| * νέα τείχη | | * λεωφόρους | | * Το φόρουμ του Κωνσταντίνου | | | * Το Ιερόν Παλάτιον |
|  | * το κτίριο της Συγκλήτου | | * εκκλησίες | | * λουτρά | * δεξαμενές | |

Τα εγκαίνια της νέας πόλης, που ονομάστηκε **Κωνσταντινούπολη** ή **Νέα Ρώμη,** έγιναν στις **11 Μαΐου 330**.

Στάση αυτοκράτορα Κωνσταντίνου απέναντι στους χριστιανούς:

* έβγαλε ευνοϊκούς νόμους για τους χριστιανούς, επειδή αποτελούσαν το μεγαλύτερο μέρος του πληθυσμού στην Ανατολή.
* έβαλε το Χριστόγραμμα (δηλαδή το μονόγραμμα του Χριστού) στα νομίσματα.
* εξέδωσε το **διάταγμα των Μεδιολάνων** (313), σύμφωνα με το οποίο οι χριστιανοί μπορούσαν να ασκούν ελεύθερα την πίστη τους και να έχουν τα ίδια δικαιώματα με τους υπόλοιπους κατοίκους της αυτοκρατορίας.
* Το 325 συγκάλεσε στη **Νίκαια** της Βιθυνίας την **Α΄ Οικουμενική Σύνοδο**, στην οποία διατυπώθηκε η διδασκαλία της Εκκλησίας απέναντι στις αιρέσεις.

Έτσι κατάφερε να πετύχει ειρήνη στην αυτοκρατορία του.